text: Traktor stjålet fra maskinhus
  23 juli 2017 kl. 11.03
  Et maskinhus på Aftægten ved Gram havde i nat besøg af ubudne gæster. 
  En Fiat-traktor blev natten til søndag stjålet. Traktoren, der stod i et maskinhus på Aftægten ved Gram, er i løbet af natten blevet fjernet fra maskinhuset, oplyser Syd- og Sønderjyllands Politi til TV SYD.
  - Hvordan, den helt præcis er blevet fjernet fra maskinhuset, ved vi ikke endnu, siger vagtchef Mads Leervad Dammark om det opsigtsvækkende tyveri.
  Politiet har kun få oplysninger om traktoren: Det er en ældre model af mærket Fiat med registreringsnummeret DM10 886.
  Oplysninger i sagen kan videregives til politiet på telefon 114.
  Fra et maskinhus på Aftægten v/ Gram er der i løbet af natten stjålet en traktor, reg.nr. DM10.886. Ved Du noget så ring 114. #politidk
  
  